امریکې ته خطر راولاړونکي وسلوال به گوانټانامو ته لیږل کیږي
د گوانټانامو زندان په کال ٢٠٠١ م کې د پخواني صدر جارج بش حکومت د سپټمبر د ١١ مې نیټې د حملو ورسته د وسلوالو د بندي ساتلو دپاره قایم کړی و. د زندان په ابتدايي ورځو کې هلته د القاعده او د طالبانو قیدیانو شمیره ٧٨٠ ته رسیدلې وه. د پخواني صدر براک اوباما په حکومت کې په گوانټامو کې ۴١ قیدیان وو
امریکا به په گوانټانامو بی، کیوبا، کې پوځي زندان ته د هغه وسلوالو لیږل جاري ساتي چې هېواد ته خطر راولاړوي. پخواني صدر براک اوباما د زندان د بندولو ژمنه کړې وه خو د خپل حکومت په مهال یې سر ته و نه رسول شوه. د پېنټگان یا د امریکې د دفاع وزارت چارواکو د گوانټانامو په اړه وایټ هاوس ته تازه هدایات ورکړې دي چې د زندان د ازاد ساتلو د موجود صدر ډانلډ ټرمپ د دریځ تاید کوي. د دفاع وزارت گوانټانامو کې د قیدیانو د ساتلو دپاره طریقه کار تیار کړې دي. د دفاع وزارت ترجمانې کمانډر سیره هیگنز په یو بیان کې وویل. صدر ټرمپ د گوانټانامو زندان د ازاد ساتلو ژمنه کړې ده. صدر ټرمپ ویلي د القاعده او د داعش خلاف جنگ کې امریکا د ترهگرو بندي ساتلو اختیار لري. د انساني حقونو ډلو د زندان د خلاص ساتلو په فیصله تنقید کړی دی. د گوانټانامو زندان په کال ٢٠٠١ م کې د پخواني صدر جارج بش حکومت د سپټمبر د ١١ مې نیټې د حملو ورسته د وسلوالو د بندي ساتلو دپاره قایم کړی و. د زندان په ابتدايي ورځو کې هلته د القاعده او د طالبانو قیدیانو شمیره ٧٨٠ ته رسیدلې وه. د پخواني صدر براک اوباما په حکومت کې په گوانټامو کې ۴١ قیدیان وو.